राजीव यादव ने यह सवाल भी उठाया कि अगर अबू ज़ैद अप्रैल में गिरफ्तार कथित आईएसआईएस आतंकियों के सम्पर्क में था और किसी आतंकी घटना को अंजाम देने की योजना बना रहा था तो अपने साथियों की गिरफ्तारी के बाद वह भारत आने की मूर्खता क्यों करता? इसके अलावा जब अबू ज़ैद कुछ ही घंटे बाद अगली फ्लाइट से वाराणसी जाने वाला था तो एटीएस ने उसे मुम्बई से गिरफ्तार करना क्यों उचित समझा जबकि दूसरे प्रान्त से गिरफ्तारी से कानूनी औपचारिकताएं बहुत बढ़ जाती हैं।